Det Etiske Råd

Det Etiske Råd blev oprettet i 1987 med det formål at rådgive Folketinget og offentlige myndigheder samt skabe debat om nye bio- og genteknologier. I 2004 blev rådets ressort udvidet til også at omfatte genteknologi og bioteknologi vedrørende fødevarer og miljøspørgsmål.

Formål i henhold til gældende lov 
Jævnfør Lov om Det Etiske Råd skal Det Etiske Råd arbejde ud fra respekt for menneskets og kommende generationers integritet og værdighed samt respekt for naturen og miljøet. Rådet rådgiver Folketinget, ministre og offentlige myndigheder om de etiske spørgsmål.

Organisation 
Det Etiske Råd består af 17 medlemmer som beskikkes af sundheds- og ældreministeren efter indstilling fra Folketinget og i alt fire ministerier. Medlemmerne udpeges for 3 år og kan kun genudpeges 1 gang. De må ikke samtidigt være medlem af Folketinget eller en kommunalbestyrelse.

9 medlemmer indstilles af et udvalg nedsat af Folketinget, 4 medlemmer indstilles af sundheds- og ældreministeren, 2 medlemmer af miljø- og fødevareministeren, 1 medlem af uddannelses- og forskningsministeren og 1 medlem af erhvervs- og vækstministeren.

Medlemmer 

Rådets medlemmer (13. maj 2016):

 Gorm Greisen (formand) – dr.med., klinisk professor og overlæge
 Lise von Seelen (næstformand) – tidligere folketingsmedlem
 Lillian Bondo – jordemoder, MPA, formand for Jordemoderforeningen
 Jørgen Carlsen – mag.art., forstander
 Anne-Marie Gerdes – klinikchef, professor og overlæge
 Mickey Gjerris – cand.theol., ph.d., lektor
 Kirsten Halsnæs – professor i klima og miljø på Danmarks Tekniske Universitet
 Mia Amalie Holstein - Velfærdspolitisk chef i CEPOS
 Poul Jaszczak – læge, dr. med.
 Bolette Maria Kjær Jørgensen - journalist
 Thomas Ploug – ph.d., lektor
 Anders Raahauge – mag.art. i litteraturvidenskab og §2-teolog, sognepræst og kulturjournalist
 Christian Borrisholt Steen – cand.mag. i samfundsfag og psykologi
 Karen Stæhr – sektorformand i FOA
 Henrik Gade Jensen - Mag.art. i filosofi, sognepræst, født 1959
 Signild Vallgårda – professor
 Signe Wenneberg – forfatter
 Christina Wilson – cand.phil., kunsthistoriker, galleriejer

Tidligere medlemmer 
Følgende personer har tidligere været medlemmer af Det Etiske Råd:

 Peder Agger – cand.scient., professor
 Jon Andersen – cand.jur., kommitteret
 Christopher Arzrouni – debatredaktør og lederskribent for Børsen
 Klavs Birkholm – mag.art., journalist, radioproducent, foredragsholder
 Jacob Birkler (formand) – cand.mag., ph.d., lektor, underviser
 Birte Boelt – cand.agro., forskningsleder
 Niels Jørgen Cappelørn – dr.theol.h.c. – professor
 Elisabeth Dons Christensen – cand.mag. og cand.theol, biskop
 Gunna Christiansen – dr.med. – professor
 Karen Gausland, afdelingsleder, cand.jur.
 Søren Peter Hansen – cand.theol., MPA – provst
 Ole J. Hartling, overlæge, dr.med.
 Lotte Hvas – dr.med. – praktiserende læge
 Lene Jensen – direktør
 Thomas G. Jensen, professor, dr.med
 Rikke Bagger Jørgensen – seniorforsker
 Klemens Kappel, lektor, ph.d.
 Lene Kattrup – cand.med.vet., dyrlæge
 Lise Kingo, koncerndirektør
 Morten Kvist – cand.theol., valgmenighedspræst
 Niels Jørgen Langkilde, koncerninformationschef
 Ester Larsen – Næstformand, cand.phil. – tidl. sundhedsminister
 Kathrine Lilleør, sognepræst, cand.theol.
 Anne-Marie Mai – lic.phil. et mag.art. – professor
 Edith Mark – ph.d., cand.cur., postdoc i klinisk sygepleje – forsker
 Peder Mouritsen – gårdejer
 Anne Skare Nielsen, direktør, cand.scient.pol.
 Elsebeth Gerner Nielsen – rektor
 Anette Roepstorff Nissen, uddannelsesleder
 Anne-Marie Skov, kommunikationsdirektør
 Jørgen E. Olesen – cand.agro - forskningsprofessor
 Birthe Skaarup – fhv. folketingsmedlem
 Kit Louise Strand, grafisk designer
 Sven Asger Sørensen - Lektor, dr. med.
 Karin Verland – cand.med.
 Erling Tiedemann – redaktør, fhv. amtsborgmester
 Peter Øhrstrøm – dr.scient., professor
 Steen Vallentin – ph.d., lektor

Kritik 
Det Etiske Råd er blevet kritiseret for ikke at være debatskabende nok. Der er også blevet rejst kritik af manglende åbenhed i udpegningen af rådets medlemmer. Der har været kritik over antallet af kristne teologer og præster i rådet, men også teologer har kritiseret rådet for at være overflødigt. Bjørn Elmquist, der oprindeligt fik idéen til at oprette rådet, har opfordret til at nedlægge det, og det samme har kritikere fra forskellige dele af det politiske spektrum, bl.a. debattøren Anne Sophia Hermansen, Cepos' direktør Martin Ågerup, Morten Messerschmidt og Radikal Ungdom.

Se også 
Etiske spørgsmål vedrørende dyrevelfærd behandles af Det Dyreetiske Råd.

Referencer

Eksterne henvisninger 
 Det Etiske Råds hjemmeside 
 Lov om Det Etiske Råd 

Etik
Danske råd